Hej,


Vi har desværre fået mørke flisefuger på dele af nylagt badeværelsesgulv


Vi har fået lagt nyt klinkegulv i badeværelse af en murer.


2 uger efter færdiggørelse har jeg først vasket gulvet for at fjerne fugeslør, med specialmiddel og i blandingsforhold helt som anbefalet af flisecenteret hvor fliserne er købt. Skrubbet med blød pad i ca 5 min , derefter rigeligt rent vand. Anvisningen er fulgt, og ingen gulvvarme 


Efter tørring er nogle fuger mørke i visse partier ... ikke over det hele, 


Efter 2 dages tørring ser det ud som på billederne.  Har vasket en gang yderligere med rent vant men det hjælper ikke?


Har I set det før? 


Bange for det skyldes en for tynd fuge pga. for fliseklæb står for højt i fugen. Så er det en reklamation.


Hvad kan jeg gøre?


Håber på hurtigt svar. Tak


mvh


Hans-Otto B


Farveforskel på fuger badværelse, skal vi accepeter det?
Hej med jer


Det ligner umiddelbart blot en fuge, som er fyldt med for meget fliseklæber, og så er fugen ikke fyldt nok med regulært fugemørtel – som du selv er inde på.  
 Og ellers, så kan det blot være en mindre misfarvning af flisefugen.  
 Når det så er så nyt, så er der nok ikke andet for, end at kradse fugen forsigtigt op, og få den lavet om. Men med dette, er der selvsagt også en lille risiko for farveforskelle i fugerne.


Held og lykke med at få mureren til dette… Han vil sikkert himle op, om tolerancer osv. Men man må altså ikke kunne se farveforskelle i fugerne.


Der findes toleranceregler for sådanne arbejder, men den visuelle bedømmelse er svær.   
Læs mere om denne her: [Tolerancer - Klinke- og flisegulve i våde og tørre rum](http://www.tolerancer.dk/mur/flisearbejde-paa-gulv-og-vaeg/klinke-og-flisegulv-i-vaade-og-toerre-rum/)  
og her: [Visuel bedømmelse af trægulve samt klinke- og flisegulve](http://www.tolerancer.dk/kontrolmetoder-og-maaleregler/i-visuel-bedoemmelse/i3/)

 

